Iberos ežeras
Iberos ežeras (isp. Laguna Iberá, Laguna del Iberá, Lago Iberá) – ežeras šiaurės rytų Argentinoje, Korjenteso provincijoje, Iberos pelkynų rytiniame pakraštyje. Ilgis iki 33 km, plotis iki 15 km. Ežeras seklus, iki 3,2 m gylio. Priklauso Korjentės baseinui. Pietuose per šlapynių ir ežerų tinklą jungiasi su Mirinjajaus upe. Saugomas Iberos gamtiniame rezervate. Priklauso Ramsaro konvencijos saugomoms šlapynėms. Rytiniame ežero krante įsikūręs Kolonija Karlos Pelegrinio miestelis – pagrindinis Iberos pelkynų turistinis centras (įrengta apžvalgos vieta, stovyklavietė). Tiltas per ežerą į Kolonija K. Pelegrinį Pelkėti Iberos ežero krantai Lieptas link ežero